জানতে চাইলে স্বাস্থ্যসচিব (স্বাস্থ্যসেবা) মো. সিরাজুল হক খান গত রাতে কালের কণ্ঠকে বলেন, ‘আমরা রোগী ও চিকিৎসক সবার স্বার্থ সুরক্ষা হবে এমন একটি ইতিবাচক আইন করতে চাই। সেটা আগের প্রস্তাব অনুসারে একটি আইনই হবে, নাকি পৃথক দুটি আইন হবে, তা এখনো চূড়ান্ত হয়নি। এ বিষয়ে যাচাই-বাছাই করার জন্যই একটি কমিটি করা হয়েছে। ওই কমিটি আলাপ-আলোচনা পর্যালোচনার ভিত্তিতে যা ভালো হয় তা-ই করবে। এ ক্ষেত্রে কোনো সংগঠন বা নেতাদের দ্বন্দ্বের বিষয় প্রাধান্য পাবে না।’